Avis juridique important

|

32003D0524

2003/524/EY: Komission päätös, tehty 6 päivänä marraskuuta 2002, infrastruktuuri- ja logistiikkatoimiston perustamisesta Luxemburgiin

Virallinen lehti nro L 183 , 22/07/2003 s. 0040 - 0044

Komission päätös,tehty 6 päivänä marraskuuta 2002,infrastruktuuri- ja logistiikkatoimiston perustamisesta Luxemburgiin(2003/524/EY)EUROOPAN YHTEISÖJEN KOMISSIO, jokaottaa huomioon komission työjärjestyksen 20 artiklan(1),sekä katsoo seuraavaa:(1) Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetussa neuvoston asetuksessa (EY, Euratom) N:o 1605/2002(2), jäljempänä "varainhoitoasetus", säädetään mahdollisuudesta perustaa uudentyyppisiä hallintotoimistoja.(2) Joulukuussa 1999 tehdyissä toimintojen eriyttämistä koskevissa komission suuntaviivoissa(3) ja hallinnon uudistamista koskevassa valkoisessa kirjassa(4) luodaan perusta uudelle politiikalle, jossa hallinto keskitetään sen olennaisiin toimintoihin ja tehtäviin.(3) Toimintojen eriyttämisen suunnittelu- ja koordinaatioryhmä tarkasteli tiettyjen alojen tilannetta komissiossa ja eri toimielinten välillä, ja ryhmän tämän jälkeen tekemän analyysin tuloksista käyvät ilmi periaatteelliset edut, joita komission toimistojen perustaminen voisi synnyttää, sekä seikat, joihin olisi kiinnitettävä erityistä huomiota, kuten tarpeeseen varmistaa eri paikoissa hoidettavien toimintojen välinen yhdenmukaisuus ja tarpeeseen määrittää toimiston vähimmäiskoko.(4) Valittu toimistotyyppi koostuu hallinnollisista yksiköistä, joiden tarkoituksena on tukea komission muiden yksiköiden toimintaa ja/tai mahdollisesti myös muiden yhteisön toimielinten yksiköiden toimintaa.(5) Infrastruktuurista ja logistiikasta tehdyistä analyyseistä käy ilmi, että hallinnollista tukea koskevien päätösten tekeminen halutaan siirtää yhdelle rakenteelle. Tällainen rakenne on tarkoituksenmukainen erityisesti resurssien tehokkaan ja taloudellisen käytön vuoksi, ja se lisää samalla tarjottavien palvelujen näkyvyyttä, koska tosiasiallinen toimintavastuu keskitetään ja mukautuminen käyttäjien tarpeisiin ja vaatimuksiin helpottuu.(6) Tällainen toimisto on soveltuva väline toimielinten välisen toivottavan kehityksen saavuttamiseksi tällä alalla, ja eräät muut yhteisön toimielimet ovat jo pitäneet sitä suotavana.(7) Luxemburgin infrastruktuuria ja logistiikkaa koskevien kysymysten hallintoon liittyvät paikalliset ominaispiirteet ovat osoittautuneet tärkeiksi. Tämän vuoksi on tarpeen perustaa tämän alan hallintotoimisto, joka toimii erillään Brysseliin perustettavasta toimistosta.(8) Koska kyseessä on komission hallintotoimisto, sen olisi toimittava selkeästi jonkin pääosaston alaisuudessa 28 päivänä toukokuuta 2002 annettujen komission suuntaviivojen(5) mukaisesti. Toimiston olisi toimittava henkilöstön ja hallinnon pääosaston alaisuudessa.(9) On tarpeen määrittää toimiston tehtävät ja toiminta.(10) Edellä mainittujen komission antamien suuntaviivojen mukaisesti olisi perustettava johtokunta, jonka pääasiallisena tehtävänä on valvoa kollegion alaisuudessa toimiston toimintaa, määritellä sen tehtävät ja varmistaa toimien moitteeton toteutus. Tämän vuoksi on tarpeen määritellä mainittujen suuntaviivojen mukaisesti johtokunnan tarkka kokoonpano, sen tehtävät ja sisäinen organisaatio.(11) Toimiston henkilöstön nimittämisessä sovellettavat yksityiskohtaiset säännöt on määriteltävä sekä varmistettava, että toimistoon sovellettavat säännöt ja käytänteet ovat samat kuin komissiossa.(12) Komission olisi määritettävä toimiston osalta valtuudet, jotka myönnetään henkilöstösäännöissä nimittävälle viranomaiselle ja Euroopan yhteisöjen muuhun henkilöstöön sovellettavissa palvelussuhteen ehdoissa viranomaiselle, jolla on toimivalta tehdä työsopimuksia.(13) Eräät toimiston johtajan vastuuta koskevat periaatteet olisi määriteltävä toimiston henkilöstön ja sen toimintojen osalta.(14) Toimiston johtajan on esitettävä johtokunnalle tavoitteensa sekä niistä johtuvat määräaikaiskertomukset ja vuotuinen hallintokertomus.(15) Rahoitustekijöiden vuoksi on uuden varainhoitoasetuksen toisen osan V osastoa sovellettava toimistoon noudattaen yleistä periaatetta, jonka mukaan valtuutettu tulojen ja menojen hyväksyjä käy määrärahahakemuksia koskevat neuvottelut budjettipääosaston kanssa.(16) Pääosaston, jonka alaisuudessa toimisto toimii, olisi avustettava johtokuntaa, vastattava toimistojen välisestä säännöllisestä yhteydenpidosta ja varmistettava eri toimistojen toiminnan yhdenmukaisuus. Tämä rooli on erityisen tärkeä, jotta siirtymävaihe sujuisi moitteettomasti.(17) Syyskuun 18 päivänä 2002 tehdyssä komission päätöksessä on oikaisukirjelmä alustavaan esitykseen vuoden 2003 korjaavaksi ja täydentäväksi talousarvioksi, ja näin ollen sillä luodaan talousarviopuitteet toimiston perustamiseksi,ON PÄÄTTÄNYT SEURAAVAA:I LUKU PERUSTAMINEN, TAVOITE, TEHTÄVÄT JA SIJAINTI1 artiklaToimiston perustaminenPerustetaan Luxemburgiin infrastruktuuri- ja logistiikkatoimisto, jäljempänä "toimisto".Pääosasto, jonka alaisuudessa toimisto toimii, on henkilöstön ja hallinnon pääosasto, jäljempänä "henkilöstön ja hallinnon PO".Toimisto aloittaa toimintansa 1 päivänä tammikuuta 2003.2 artiklaTavoite1. Toimisto hoitaa kaikki 3 artiklassa vahvistetut henkilöstön majoitukseen, sosiaaliseen infrastruktuuriin ja toimielimen logistiikkaan liittyvät tehtävät.2. Toimisto hoitaa tehtävänsä komissiossa voimassaolevien hallintosääntöjen mukaisesti.3. Komissio antaa joko henkilöstön ja hallinnon PO:n aloitteesta tai toimiston ehdotuksesta ja henkilöstön ja hallinnon PO:n suostumuksella uusia sääntöjä tai tekee tarvittaessa sääntöihin muutoksia.Toimiston johtokunta määrittää yhdessä henkilöstön ja hallinnon PO:n kanssa tämän menettelyn yksityiskohtaiset säännöt.4. Toimisto voi johtokunnan suostumuksella hoitaa tehtäviään perussopimuksilla tai niiden perusteella muodostettujen muiden elinten tai virastojen pyynnöstä ja niiden lukuun.3 artiklaTehtävät1. Toimiston tehtäviin kuuluvat Luxemburgin toimipaikassa erityisestia) komission kiinteistöjen ja irtaimiston hankinnan, leasingin, kunnossapidon sekä niihin liittyvien inventaarioiden ja alv-kysymysten hoitaminen;b) muuttojen järjestäminen ja toimitilojen hoito;c) seuraavat tehtävät:i) henkilöstön ja tarvikkeiden kuljetuspalvelut sisäisiä tarpeita varten;ii) postin vastaanotto ja lähettäminen sekä asiakirjojen sisäinen jakelu komission pääosastoissa;iii) monistuspalvelut;iv) toimistotarvikkeiden järjestäminen;d) rakennusten turvallisuussäännösten täytäntöönpano henkilöstön ja hallinnon PO:n ja turvallisuuslinjan antamien ohjeiden perusteella ja ennen kaikkea vartiointipalvelujen järjestäminen;e) yhteisöjen toimielinten henkilöstön käytössä olevien sosiaalisten tilojen, kuten ravintoloiden, ruokaloiden, kauppojen ja urheilusalien hoitaminen;f) tiettyjen sosiaalisten palvelujen kuten päiväkotien ja iltapäivähoitotilojen tarjoaminen toimielimille;g) tarvittavien toimenpiteiden toteuttaminen hygienia- ja turvallisuussääntöjen noudattamisen ja soveltamisen varmistamiseksi komission rakennuksissa.2. Toimisto voi tarjota maksullisia lisäpalveluita 7 artiklan 8 kohdassa säädettyä menettelyä noudattaen.4 artiklaSijaintiToimisto sijaitsee Luxemburgissa.II LUKU JOHTOKUNTA5 artiklaValtuutusJohtokunta toimii komission valtuuttamana, ja se on tilintekovelvollinen komissiolle toimivaltansa puitteissa sekä henkilöstöstä ja hallinnosta vastaavan komission jäsenen alaisuudessa.6 artiklaKokoonpano1. Toimiston johtokunnan kokoonpanoon kuuluu:a) komission pääsihteeri;b) henkilöstön ja hallinnon PO:n pääjohtaja;c) budjettipääosaston pääjohtaja;d) tilastotoimiston pääjohtaja;e) Euroopan yhteisöjen virallisten julkaisujen toimiston pääjohtaja;f) kaksi henkilöstön edustajaa;g) yksi edustaja muista yhteisön toimielimistä.2. Johtokunnan puheenjohtajana toimii henkilöstön ja hallinnon PO:n pääjohtaja.3. Pääsihteeri ja kukin pääjohtaja voivat nimittää varajäsenen, jonka on oltava palkkaluokan A 1 virkamies asianomaisessa pääosastossa.4. Henkilöstökomitea nimittää kaksi henkilöstön edustajaa. He eivät osallistu päätöksentekoon toimiston hallintoon, organisaatioon ja toimintaan liittyvissä kysymyksissä, ja heillä on äänioikeus sosiaaliseen infrastruktuuriin liittyvissä kysymyksissä. Tätä säännöstä sovelletaan sanotun kuitenkaan rajoittamatta sosiaalista vuoropuhelua koskevia menettelyjä.5. Muiden yhteisön toimielinten edustajan nimittää hallintojohtajien kollegio. Tällä edustajalla on äänioikeus ainoastaan kysymyksissä, jotka kuuluvat toimielinten yhdessä hallinnoimiin asioihin.6. Johtokunta voi kutsua asiantuntijoita avustamaan tehtäviensä hoitamisessa.7 artiklaTehtävät1. Johtokunta hyväksyy komissiossa voimassa olevia menettelyjä noudattaen toimiston organisaatiorakenteen toimiston johtajan ehdotuksesta.2. Johtokunta hyväksyy toimiston toimintaa ja organisaatiota koskevat yksityiskohtaiset säännöt toimiston johtajan ehdotuksesta, ja se voi tarvittaessa ehdottaa muutoksia kyseisiin sääntöihin ennen kaikkea varmistaakseen, että henkilöstön ja hallinnon PO:n alaisuudessa toimivien hallintotoimistojen toiminta on yhdenmukaista.3. Johtokunta vahvistaa toimiston johtajan ehdotuksesta toimiston toimintalinjat.4. Johtokunta hyväksyy vuosittain ennen 31 päivää tammikuuta toimiston johtajan työohjelman. Työohjelmaan on ennen kaikkea kuuluttava rahoituspuitteet, säännöllisten kertomusten perustekijät ja odotettavissa olevat tulokset (toimintatavoitteiden ja suoritusindikaattoreiden perusteella). Johtokunta voi tehdä muutoksia työohjelman yksityiskohtiin.5. Johtokunta antaa etukäteen lausunnon toimiston tulo- ja menotilanteesta ja ilmoittaa mahdollisista muutoksista henkilöstön määrää kuvaavaan taulukkoon.6. Johtokunta laatii ja toimittaa kollegiolle ensimmäisen vuosineljänneksen aikana toimiston johtajan 13 artiklan mukaisesti esittämien kertomusten perusteella lausunnon kaikista toimiston toiminnoista ja sen hallinnosta.7. Johdon ja keskijohdon nimitysmenettelyssä johtokunta toimii 14 artiklan mukaisesti.8. Johtokunta hyväksyy 2 artiklan 4 kohdassa ja 3 artiklan 2 kohdassa säädettyjen maksullisten lisäsuoritteiden lajin sekä edellytykset, joilla ne voidaan myöntää. Tässä yhteydessä johtokunta vahvistaa johtajan ehdotuksesta, minkälaisia suoritteita toimisto voi tarjota toimielimille ja millainen hinta niistä peritään sekä millä tavalla saadut tulot kohdennetaan toimiston talousarvioon.9. Kaikista kysymyksistä, jotka koskevat toimiston toimintaa ja joista ei nimenomaisesti säädetä tässä päätöksessä, päättää johtokunta.8 artiklaSisäinen organisaatioJohtokunta vahvistaa työjärjestyksensä. Työjärjestys koskee erityisesti seuraavia kysymyksiä:a) Kokoukset: niiden tiheys sekä koollekutsumista ja organisaatiota koskevat yksityiskohtaiset säännöt.b) Sihteeristö: sen rooli ja asema organisaatiokaaviossa.c) Asiakirjojen toimittamista koskevat yksityiskohtaiset säännöt.9 artiklaÄänestysKun johtokunta tekee päätöksen, jokaisella äänioikeutetulla jäsenellä on yksi ääni. Äänten mennessä tasan puheenjohtajan ääni ratkaisee.Kaikki päätökset tehdään ääntenenemmistöllä.III LUKU TOIMISTON JOHTAJA10 artiklaNimittäminen1. Toimistoa johtaa palkkaluokkaan A 1 tai A 2 kuuluva johtaja, jonka komissio nimittää 14 artiklan 1 kohdan mukaisesti saatuaan myönteisen lausunnon neuvoa-antavalta nimityskomitealta.2. Toimiston johtaja nimitetään kolmen vuoden jaksoksi, jota voidaan pidentää enintään kahdella vuodella.3. Kollegio voi päättää johtokunnan lausunnon saatuaan keskeyttää johtajan toimikauden ja nimetä väliaikaisen johtajan.11 artiklaValtuudetToimiston johtaja toimii toimiston nimittävänä viranomaisena sekä viranomaisena, jolla on toimivalta tehdä työsopimuksia komission voimassaolevien sääntöjen mukaisesti ja komission antamien valtuuksien rajoissa.12 artiklaTehtävät1. Toimiston johtaja esittää johtokunnalle ennen kunkin vuoden joulukuun 31 päivää seuraavan työohjelmansa, jonka sisältö johtokunnan on vahvistettava.2. Toimiston johtaja vastaa toimiston moitteettomasta toiminnasta. Johtaja toimii kollegion määrittämän toimivallan rajoissa ja tämän alaisuudessa. Hän valvoo myös toimiston eri toimipisteiden työn yhdenmukaisuutta. Johtaja on tilintekovelvollinen johtokunnalle tehtäviensä hoitamisesta ja, hänen on esitettävä johtokunnalle toimiston moitteetonta toimintaa koskevia ehdotuksia.3. Toimiston johtaja toimittaa ehdotuksensa johtokunnalle 7 artiklan 1, 2, 3 ja 8 kohdan mukaisesti.4. Toimiston johtaja antaa johtokunnalle tiedoksi 14 artiklan 3 kohdan mukaisesti tehdyt nimitykset.13 artiklaKertomuksetToimiston johtaja esittää johtokunnalle:1) toimiston toimintaa koskevia määräaikaiskertomuksia, joiden rakenteen ja esittämistiheyden määrittää johtokunta;2) tarkasteltavaa vuotta seuraavan vuoden ensimmäisen neljänneksen aikana vuosittaisen hallintokertomuksen, jonka rakenteen määrittää johtokunta.IV LUKU TOIMISTON HENKILÖSTÖ14 artiklaToimiston johto ja keskijohto1. Komissio julistaa johtokunnan ehdotuksesta johtajan viran haettavaksi. Johtokunta antaa komissiolle lausunnon neuvoa-antavan nimityskomitean hyväksymistä hakijoista.2. Ennen kuin komissio tekee lopullisen päätöksen, johtokunta antaa lausunnon neuvoa-antavan nimityskomitean hyväksymistä hakijoista komissiossa voimassa olevien ylimmän johdon (palkkaluokka A 2) ja keskijohdon (palkkaluokka A 3) virkoja koskevia menettelyjä noudattaen.3. Toimiston johtaja, joka toimii nimittävänä viranomaisena, antaa tiedot johtokunnalle muista palkkaluokkiin A 4 ja A 5 kuuluvan keskijohdon virkanimityksistä, jotka on tehtävä komissiossa voimassa olevia sääntöjä ja käytänteitä noudattaen.15 artiklaMenettelyt1. Kaikki henkilöstöhallintoon liittyvät menettelyt ja käytänteet toteutetaan samoin edellytyksin kuin komission virkamiesten ja muun henkilöstön osalta.2. Kaikista toimiston avoimista viroista tiedotetaan henkilöstösääntöjen 4 artiklan mukaisesti yhteisöjen toimielinten henkilöstölle heti kun nimittävä viranomainen on päättänyt kyseessä olevan viran täyttämisestä.3. Henkilöstösääntöjen 90 artiklan mukaisesti tämän päätöksen 11 artiklan nojalla toimiston johtajalle myönnettyjen valtuuksien käyttöön liittyvät vaatimukset ja valitukset tehdään henkilöstön ja hallinnon PO:lle. Mahdolliset kanteet näillä aloilla nostetaan komissiota vastaan.V LUKU VARAINHOITOA KOSKEVAT SÄÄNNÖKSET16 artiklaRahoitus1. Sovelletaan varainhoitoasetuksen toisen osan V osastoa.2. Komissio siirtää johtokunnan ehdotuksesta tulojen ja menojen hyväksyjälle kuuluvat valtuudet toimiston johtajalle toimiston tehtäviensä mukaisesti myöntämien määrärahojen osalta ja vahvistaa tämän valtuutuksen rajat ja ehdot.VI LUKU YHTEENSOVITTAMINEN JA TARKISTAMINEN17 artiklaYhteensovittaminen1. Henkilöstön ja hallinnon PO:hon perustetun koordinaatioyksikön tehtävänä on:a) auttaa johtokuntaa sen kokousten valmistelussa ja seurannassa sekä avustaa yksikön puheenjohtajaa toimiston johtajaan pidettävien suhteiden säännöllisessä seurannassa;b) auttaa toimiston johtajaa hänen tehtäviensä hoitamisessa johtajan toimivaltaa ja oikeuksia kunnioittaen ennen kaikkea suhteissa henkilöstön ja hallinnon PO:hon;c) valvoa toimiston toiminnan yhdenmukaisuutta suhteessa muihin pääosaston hallintotoimistoihin ja muuhun komissioon ennen kaikkea toimistojen organisaation ja henkilöstöpolitiikan osalta;d) taata, että henkilöstöpolitiikkaa koskevia voimassa olevia sääntöjä ja käytänteitä sovelletaan toimistossa johdonmukaisesti ja yhdenmukaisesti.2. Koordinaatioyksikkö antaa tehtäviensä mukaisesti johtokunnalle selvityksiä tämän pyynnöstä.18 artiklaTarkistaminenViimeistään kuusi kuukautta sen jälkeen, kun toimiston kolmas täysi toimintavuosi on päättynyt, johtokunnan puheenjohtaja lähettää henkilöstöstä ja hallinnosta vastaavan komission jäsenen valtuuttamana kollegiolle kattavan selvityksen toimiston toiminnasta kyseisenä aikana. Selvityksessä voi olla ehdotuksia tämän päätöksen muuttamiseksi.Tehty Brysselissä 6 päivänä marraskuuta 2002.Komission puolestaNeil KinnockVarapuheenjohtaja(1) EYVL L 308, 8.12.2000, s. 26.(2) EYVL L 248, 16.9.2002, s. 1.(3) SEK(1999) 2051, s. 7.(4) KOM(2000) 200 lopullinen.(5) SEK(2002) 618 lopullinen.


Avis juridique important

|

31999D0755

1999/755/EY: Neuvoston päätös, tehty 12 päivänä marraskuuta 1999, alueiden komitean espanjalaisen jäsenen nimeämisestä

Virallinen lehti nro L 300 , 23/11/1999 s. 0023 - 0023

NEUVOSTON PÄÄTÖS,tehty 12 päivänä marraskuuta 1999,alueiden komitean espanjalaisen jäsenen nimeämisestä(1999/755/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, että alueiden komiteassa on vapautunut varsinaisen jäsenen paikka Manuel Hermoso Rojasin erottua, mikä on annettu neuvostolle tiedoksi 18. elokuuta 1999,ottaa huomioon Espanjan hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Román Rodríguez Rodríguez alueiden komitean varsinaiseksi jäseneksi Manuel Hermoso Rojasin tilalle tämän jäljellä olevaksi toimikaudeksi eli 25 päivään tammikuuta 2002 saakka.Tehty Brysselissä 12 päivänä marraskuuta 1999.Neuvoston puolestaPuheenjohtajaS. MÖNKÄRE(1) EYVL L 28, 4.2.1998, s. 19.


Avis juridique important

|

41986D0098

86/98/EHTY: Neuvostossa kokoontuneiden jäsenvaltioiden hallitusten edustajien päätös, tehty 3 päivänä maaliskuuta 1986, tullinimikkeistön yhtenäisestä soveltamisesta EHTY:n perustamissopimukseen kuuluviin tuotteisiin

Virallinen lehti nro L 081 , 26/03/1986 s. 0029 - 0029 Suomenk. erityispainos Alue 2 Nide 4 s. 0108  Ruotsink. erityispainos Alue 2 Nide 4 s. 0108

NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS,tehty 3 päivänä maaliskuuta 1986,tullinimikkeistön yhtenäisestä soveltamisesta EHTY:n perustamissopimukseen kuuluviin tuotteisiin (86/98/EHTY)NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotkakatsovat, ettäyksinkertaisuuden ja yhdenmukaisuuden vuoksi EHTY:n perustamissopimukseen kuuluviin tuotteisiin olisi sovellettava samoja säännöksiä kuin ETY:n perustamissopimukseen kuuluviin tuotteisiin, jotta tullinimikkeistön soveltaminen olisi yhtenäistä.yhteisymmärryksessä komission kanssa,OVAT PÄÄTTÄNEET SEURAAVAA:1 artiklaYhteisön säännöksiä, joiden tavoitteena on varmistaa yhteisen tullitariffin yhdenmukainen soveltaminen, on sovellettava EHTY:n perustamissopimukseen kuuluviin tuotteisiin.2 artiklaJäsenvaltioiden on toteutettava tarvittavat toimenpiteet tämän päätöksen täytäntöönpanemiseksi.Tehty Brysselissä 3 päivänä maaliskuuta 1986.PuheenjohtajaW. F. van EEKELEN


title: Neuvoston päätös 2012/390/YUTP, annettu 16 päivänä heinäkuuta 2012 , Afrikan unioniin nimitetyn Euroopan unionin erityisedustajan toimeksiannon jatkamisesta

text:
               17.7.2012

               FI

               Euroopan unionin virallinen lehti

               L 187/44

         NEUVOSTON PÄÄTÖS 2012/390/YUTP,
   annettu 16 päivänä heinäkuuta 2012,
   Afrikan unioniin nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 20 päivänä lokakuuta 2011 päätöksen 2011/697/YUTP (1), jolla Gary QUINCE nimitettiin Euroopan unionin erityisedustajaksi, jäljempänä ‧erityisedustaja‧, Afrikan unioniin, jäljempänä ‧AU‧. Hänen toimeksiantonsa päättyy 30 päivänä kesäkuuta 2012.

               (2)

               Erityisedustajan toimeksiantoa olisi jatkettava uudella 12 kuukauden jaksolla.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa haitata Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Gary QUINCEn toimeksiantoa AU:hun nimettynä erityisedustajana jatketaan 30 päivään kesäkuuta 2013. Erityisedustajan toimeksianto voi päättyä aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ‧korkea edustaja‧, ehdotuksesta niin päättää.
   2 artikla
   Poliittiset tavoitteet
   Erityisedustajan toimeksianto perustuu yhteisessä EU–Afrikka-strategiassa asetettuihin unionin laajoihin poliittisiin tavoitteisiin Afrikan ponnistelujen tukemisessa rauhallisen, demokraattisen ja vauraan tulevaisuuden rakentamiseksi. Näihin tavoitteisiin kuuluvat:

               a)

               unionin ja AU:n poliittisen vuoropuhelun ja laajemman suhteen vahvistaminen;

               b)

               unionin ja AU:n kumppanuuden vahvistaminen kaikilla yhteisessä EU–Afrikka-strategiassa määritetyillä aloilla, yhteisen EU–Afrikka-strategian kehittämisen ja täytäntöönpanon edistäminen yhdessä AU:n kanssa kunnioittaen Afrikan omavastuullisuuden periaatetta sekä toimiminen tiiviimmin Afrikan edustajien kanssa monenvälisillä foorumeilla sovittamalla toimintaa yhteen monenvälisten kumppanien kanssa;

               c)

               toimiminen yhdessä AU:n kanssa ja sen tukeminen institutionaalista kehitystä tukemalla ja vahvistamalla unionin ja AU:n instituutioiden välisiä suhteita, muun muassa kehitysavun välityksellä, tarkoituksin edistää:

                           —

                           rauhaa ja turvallisuutta: ennakoimalla, ehkäisemällä, hallinnoimalla, välittämällä ja ratkaisemalla konflikteja, tukemalla pyrkimyksiä edistää rauhaa ja vakautta, tukemalla konfliktien jälkeistä jälleenrakentamista;

                           —

                           ihmisoikeuksia ja hyvää hallintoa: edistämällä ja suojelemalla ihmisoikeuksia, edistämällä perusvapauksia ja oikeusvaltion kunnioittamista, tukemalla poliittisen vuoropuhelun, rahoitustuen ja teknisen avun muodossa Afrikan pyrkimyksiä valvoa ja parantaa hallintoa, tukemalla lisääntyvää osallistuvaa demokratiaa ja vastuunottoa, tukemalla korruption ja järjestäytyneen rikollisuuden torjuntaa sekä edistämällä toimia, joilla pyritään puuttumaan lasten tilanteeseen aseellisten selkkausten yhteydessä kaikkien siihen liittyvien näkökohtien kannalta;

                           —

                           kestävää kehitystä, alueellista yhdentymistä ja kauppaa: tukemalla pyrkimyksiä yhteenliitettävyyteen, helpottamalla veden, jätevesihuollon, energian sekä tietotekniikan saatavuutta, edistämällä vakaita, tehokkaita ja yhdenmukaistettuja liiketoiminnan säädöskehyksiä, auttamalla Afrikkaa integroitumaan maailmankaupan järjestelmään, auttamalla Afrikan maita noudattamaan unionin sääntöjä ja standardeja, tukemalla Afrikkaa ilmastonmuutoksen vaikutusten torjunnassa;

                           —

                           investoimista ihmisiin: tukemalla pyrkimyksiä sukupuolten tasa-arvon, terveyden, elintarviketurvan ja koulutuksen aloilla, edistämällä vaihto-ohjelmia, kehittämällä yliopistojen ja osaamiskeskusten verkostoja, puuttumalla muuttoliikkeen perimmäisiin syihin.

         Lisäksi erityisedustaja on avainasemassa pantaessa täytäntöön yhteistä EU–Afrikka-strategiaa, jonka tarkoituksena on kehittää ja lujittaa Afrikan ja unionin välistä strategista kumppanuutta.
   3 artikla
   Toimeksianto
   Edellä 2 artiklassa tarkoitettujen tavoitteiden yhteisen ulko- ja turvallisuuspolitiikan (YUTP) ja yhteisen turvallisuus- ja puolustuspolitiikan (YTPP) piiriin kuuluvien näkökohtien saavuttamiseksi erityisedustajan toimeksiantona on:

               a)

               tehostaa unionin kokonaisvaikutusta vuoropuhelussa, jota käydään Addis Abebassa AU:n ja sen komission kanssa kaikista YUTP:tä ja YTPP:tä koskevista unionin ja AU:n suhteisiin liittyvistä kysymyksistä, erityisesti rauhan- ja turvallisuuskumppanuudesta sekä Afrikan rauhan ja turvallisuuden rakenteiden toimintavalmiuden tukemisesta, ja sovittaa yhteen tätä vuoropuhelua;

               b)

               varmistaa riittävän tasoinen poliittinen edustus, joka vastaa unionin merkitystä AU:n poliittisena, taloudellisena ja institutionaalisena kumppanina, sekä saattaa tämä kumppanuus uuteen vaiheeseen, jota AU:n kasvava poliittinen merkitys kansainvälisissä yhteyksissä edellyttää;

               c)

               edustaa neuvoston niin päättäessä unionin kantoja ja politiikkoja, jos AU on erityisen tärkeässä asemassa kriisitilanteessa, jota varten ei ole nimetty erityisedustajaa;

               d)

               edistää AU:ta koskevien unionin politiikkojen ja toimien yhtenäisyyttä, johdonmukaisuutta ja yhteensovittamista sekä myötävaikuttaa laajemman kumppaniryhmän toiminnan sekä sen ja AU:n välisten suhteiden parempaan yhteensovittamisen;

               e)

               edistää AU:n kannalta merkityksellisen unionin ihmisoikeuspolitiikan toteuttamista, mukaan lukien ihmisoikeuksia koskevat EU:n suuntaviivat, erityisesti ne, jotka koskevat lapsia aseellisten selkkauksien yhteydessä ja naisiin ja tyttöihin kohdistuvan väkivallan ja kaikkien naisiin ja tyttöihin kohdistuvien syrjintämuotojen torjuntaa sekä naisia, rauhaa ja turvallisuutta koskeva unionin politiikka samoin kuin Kansainvälisen rikostuomioistuimen päätösten jatkotoimia koskeva EU:n toimintasuunnitelma;

               f)

               seurata tiiviisti kaikkia merkittäviä tapahtumia AU:n tasolla ja raportoida niistä;

               g)

               ylläpitää tiiviitä yhteyksiä AU:n komissioon, muihin AU:n elimiin, Afrikan osa-alueellisten järjestöjen AU-edustustoihin ja AU:n jäsenvaltioiden AU-edustustoihin;

               h)

               edistää AU:n ja Afrikan osa-alueellisten järjestöjen välisiä suhteita ja helpottaa niiden yhteistyötä varsinkin unionin tukemilla aloilla;

               i)

               antaa pyynnöstä neuvoja ja tukea AU:lle aloilla, jotka on määritetty yhteisessä EU–Afrikka-strategiassa;

               j)

               antaa pyynnöstä neuvoja ja tukea AU:n kriisinhallintavalmiuksien luomiseksi;

               k)

               sovittaa yhteen toimintansa selkeän tehtävänjaon pohjalta AU:n jäsenvaltioissa/alueilla toimeksiantojaan hoitavien erityisedustajien toimien kanssa ja tukea näitä; ja

               l)

               ylläpitää tiiviitä yhteyksiä AU:n tärkeimpiin Addis Abebassa oleviin kansainvälisiin kumppaneihin, varsinkin Yhdistyneisiin kansakuntiin, mutta myös valtioista riippumattomiin toimijoihin, ja edistää yhteensovittamista niiden kanssa kaikilla unionin ja AU:n kumppanuuteen liittyvillä YUTP:tä ja YTPP:tä koskevilla aloilla.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea, jäljempänä ‧PTK‧, pitää yllä erityisiä suhteita erityisedustajaan ja toimii erityisedustajan ensisijaisena yhteytenä neuvostoon. PTK huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asianomaisten yksiköiden kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä heinäkuuta 2012 alkavalla ja 30 päivänä kesäkuuta 2013 päättyvällä kaudella on 680 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmänsä perustamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on ilmoitettava viipymättä neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että niiden henkilöstöä lähetetään työskentelemään erityisedustajan avustajina. Tällaisen lähetetyn henkilöstön palkat maksaa asianomainen EU:n jäsenvaltio, unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, unionin toimielimen tai Euroopan ulkosuhdehallinnon alaisina sekä suorittavat tehtävänsä ja toimivat erityisedustajan toimeksiannon edun mukaisesti.
   7 artikla
   Erityisedustajan ja erityisedusjana henkilöstön erioikeudet ja vapaudet
   Erityisedustajan ja erityisedustajan henkilöstön hoitaman tehtävän loppuun saattamisen ja joustavan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajapuolen tai vastaanottajapuolien kanssa. Jäsenvaltiot ja komissio antavat tätä varten kaiken tarpeellisen tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä on noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyssä neuvoston päätöksessä 2011/292/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki merkitykselliset tiedot.
   2.   Unionin edustustot ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteuttamiskelpoiset toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan erityisedustajan alaisuudessa olevan koko henkilöstön turvallisuuden edistämiseksi, erityisesti:

               a)

               laatimalla Euroopan ulkosuhdehallinnon ohjeisiin perustuvan operaatiokohtaisen turvallisuussuunnitelman, joka käsittää henkilöstön turvalliseen siirtymiseen operaatioalueelle ja sen sisällä ja turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet sekä valmiussuunnitelman ja operaation evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä Euroopan ulkosuhdehallinnon operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla edistymistä ja toimeksiannon toteuttamista koskevien selvitysten yhteydessä neuvostolle, komissiolle ja korkealle edustajalle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi korkean edustajan tai PTK:n suosituksesta antaa kertomuksia ulkoasiainneuvostolle.
   12 artikla
   Yhteensovittaminen
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta ja auttaa varmistamaan, että kaikki unionin välineet ja jäsenvaltioiden toimet pannaan täytäntöön johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission samoin kuin tilanteen mukaan alueella toimivien muiden erityisedustajien toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin edustustojen päälliköihin ja jäsenvaltioiden edustustojen päälliköihin Näiden on pyrittävä kaikin tavoin avustamaan erityisedustajaa toimeksiannon täytäntöönpanossa. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin samalla alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää korkealle edustajalle, neuvostolle ja komissiolle toimeksiannossa saavutettua edistymistä koskevan kertomuksen joulukuun 2012 loppuun mennessä ja kattavan raportin toimeksiannon toteuttamisesta toimeksiannon päättyessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2012.

      Tehty Brysselissä 16 päivänä heinäkuuta 2012.

            Neuvoston puolesta

            Puheenjohtaja

         S. ALETRARIS

      (1)  EUVL L 276, 21.10.2011, s. 46.

      (2)  EUVL L 141, 27.5.2011, s. 17.


title: Komission päätös (EU) 2017/1471, annettu 10 päivänä elokuuta 2017, päätöksen 2013/162/EU muuttamisesta jäsenvaltioiden vuosittaisten päästökiintiöiden tarkistamiseksi kaudeksi 2017–2020 (tiedoksiannettu numerolla C(2017) 5556)

text:
               12.8.2017

               FI

               Euroopan unionin virallinen lehti

               L 209/53

         KOMISSION PÄÄTÖS (EU) 2017/1471,
   annettu 10 päivänä elokuuta 2017,
   päätöksen 2013/162/EU muuttamisesta jäsenvaltioiden vuosittaisten päästökiintiöiden tarkistamiseksi kaudeksi 2017–2020

         (tiedoksiannettu numerolla C(2017) 5556)

   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon jäsenvaltioiden pyrkimyksistä vähentää kasvihuonekaasupäästöjään yhteisön kasvihuonekaasupäästöjen vähentämissitoumusten täyttämiseksi vuoteen 2020 mennessä 23 päivänä huhtikuuta 2009 annetun Euroopan parlamentin ja neuvoston päätöksen N:o 406/2009/EY (1) ja erityisesti sen 3 artiklan 2 kohdan neljännen alakohdan,
   sekä katsoo seuraavaa:

               (1)

               Komission päätöksessä 2013/162/EU (2) määritellään jäsenvaltioiden vuosittaiset päästökiintiöt kaudeksi 2013–2020 käyttäen päätöksen hyväksymisajankohtana saatavilla olleita jäsenvaltioiden kasvihuonekaasuinventaarioiden tietoja, jotka on määritetty vuonna 1996 annettujen hallitustenvälisen ilmastonmuutospaneelin (IPCC) kansallisten kasvihuonekaasumäärien laskemista koskevien ohjeiden mukaisesti.

               (2)

               Päätöksen 2013/162/EU hyväksymisen jälkeen on annettu komission delegoitu asetus (EU) N:o 666/2014 (3), jonka 6 artiklassa edellytetään, että jäsenvaltiot ilmoittavat kasvihuonekaasuinventaariot, jotka on määritetty noudattaen vuonna 2006 annettuja IPCC:n kansallisten kasvihuonekaasumäärien laskemista koskevia ohjeita sekä ilmastonmuutosta koskevan Yhdistyneiden kansakuntien puitesopimuksen (UNFCCC) sopimuspuolten konferenssin päätöksessä 24/CP.19 esitettyjä UNFCCC:n vuosittaisia inventaarioita koskevia raportointiohjeita.

               (3)

               Euroopan parlamentin ja neuvoston asetuksen (EU) N:o 525/2013 (4) 27 artiklassa edellytetään, että komissio tarkastelee joulukuuhun 2016 mennessä vuoden 2006 IPCC:n ohjeiden käytön tai käytettyjen UNFCCC:n menetelmien muutosten vaikutusta niihin tietyn jäsenvaltion kasvihuonekaasujen kokonaispäästöihin, jotka otetaan huomioon päätöksen N:o 406/2009/EY 3 artiklaa sovellettaessa, jotta voidaan varmistaa vuosittaisten päästökiintiöiden määrittelyssä käytettyjen menetelmien ja jäsenvaltioiden vuosittaisessa raportoinnissa käytettyjen menetelmien yhdenmukaisuus kyseisen tarkastelun jälkeen.

               (4)

               Komissio tarkasteli asetuksen (EU) N:o 525/2013 27 artiklan mukaisesti ja mainitun asetuksen 19 artiklan mukaisesti tarkastettujen kasvihuonekaasuinventaarioiden tietojen perusteella vuoden 2006 IPCC:n ohjeiden käytön tai käytettyjen UNFCCC:n menetelmien muutosten vaikutusta jäsenvaltioiden kasvihuonekaasuinventaarioihin. Ero päätöksen N:o 406/2009/EY 3 artiklaa sovellettaessa huomioon otettavissa kasvihuonekaasujen kokonaispäästöissä on yli yksi prosentti useimmissa jäsenvaltioissa. Tämän tarkastelun perusteella kaikkien jäsenvaltioiden päätöksen 2013/162/EU liitteeseen II sisältyviä vuosittaisia päästökiintiöitä vuosille 2017–2020 olisi tarkistettava, jotta voidaan ottaa huomioon päivitetyt inventaariotiedot, jotka raportoitiin ja tarkastettiin asetuksen (EU) N:o 525/2013 19 artiklan mukaisesti vuonna 2016. Tarkistus olisi tehtävä käyttäen samaa menetelmää kuin se, jota on käytetty vuosittaisten päästökiintiöiden määrittelemiseen päätöksessä 2013/162/EU.

               (5)

               Vuosittaisten päästökiintiöiden tarkistamisen olisi rajoituttava vuosille 2017–2020 jaettuihin kiintiöihin, sillä jäsenvaltiot eivät voi enää muuttaa toimintapolitiikkansa ja toimenpiteitään vuosien 2013–2016 kasvihuonekaasupäästöjen osalta. Selkeyden vuoksi päätöksen 2013/162/EU liite II olisi kuitenkin korvattava kokonaisuudessaan siten, että vuosien 2013–2016 vuosittaiset päästökiintiöt pysyvät ennallaan.

               (6)

               Päätöksen 2013/162/EU 2 artiklassa viitataan UNFCCC:n sopimuspuolten konferenssin päätöksellä 15/CP.17 hyväksyttyyn IPPC:n neljänteen arviointiraporttiin perustuviin lämmityspotentiaaliarvoihin. UNFCCC:n sopimuspuolten konferenssi on sittemmin hyväksynyt uuden päätöksen 24/CP.19, joka kumoaa päätöksen 15/CP.17 ja jossa vahvistetaan IPPC:n neljänteen arviointiraporttiin perustuvat arvot. Delegoidun päätöksen (EU) N:o 666/2014 7 artiklan mukaan jäsenvaltioiden ja komission on käytettävä päätöksen 24/CP.19 liitteessä III lueteltuja lämmityspotentiaaliarvoja määriteltäessä ja raportoitaessa kasvihuonekaasuinventaarioita asetuksen (EU) N:o 525/2013 7 artiklan 1–5 kohdan mukaisesti. Selkeyden vuoksi päätöksen 2013/162/EU 2 artiklassa oleva viittaus päätökseen 15/CP.17 olisi korvattava viittauksella päätökseen 24/CP.19.

               (7)

               Tässä päätöksessä säädetyt toimenpiteet ovat ilmastonmuutoskomitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2013/162/EU seuraavasti:

               1)

               Korvataan 2 artiklassa ilmaus ”päätöksellä 15/CP.17” ilmauksella ”päätöksellä 24/CP.19”.

               2)

               Korvataan liite II tämän päätöksen liitteen tekstillä.

         2 artikla
   Tämä päätös on osoitettu kaikille jäsenvaltioille.

      Tehty Brysselissä 10 päivänä elokuuta 2017.

            Komission puolesta

         Miguel ARIAS CAÑETE

            Komission jäsen

      (1)  EUVL L 140, 5.6.2009, s. 136.

      (2)  Komission päätös 2013/162/EU, annettu 26 päivänä maaliskuuta 2013, jäsenvaltioiden vuosittaisten päästökiintiöiden määrittämisestä kaudeksi 2013–2020 Euroopan parlamentin ja neuvoston päätöksen N:o 406/2009/EY mukaisesti (EUVL L 90, 28.3.2013, s. 106).

      (3)  Komission delegoitu asetus (EU) N:o 666/2014, annettu 12 päivänä maaliskuuta 2014, unionin inventaariojärjestelmän sisällöllisistä vaatimuksista sekä lämmitysvaikutuksissa ja kansainvälisesti hyväksytyissä inventaario-ohjeissa tapahtuneiden muutosten huomioon ottamisesta Euroopan parlamentin ja neuvoston asetuksen (EU) N:o 525/2013 mukaisesti (EUVL L 179, 19.6.2014, s. 26).

      (4)  Euroopan parlamentin ja neuvoston asetus (EU) N:o 525/2013, annettu 21 päivänä toukokuuta 2013, järjestelmästä kasvihuonekaasupäästöjen seuraamiseksi ja niistä raportoimiseksi sekä muista ilmastonmuutosta koskevista tiedoista raportoimiseksi kansallisella ja unionin tasolla sekä päätöksen N:o 280/2004/EY kumoamisesta (EUVL L 165, 18.6.2013, s. 13).

      LIITE
      ”
            LIITE II

               Vuosia 2013–2020 koskevat jäsenvaltioiden vuosittaiset päästökiintiöt, jotka on laskettu soveltamalla IPCC:n neljänteen arviointiraporttiin perustuvia lämmityspotentiaaliarvoja

                        Jäsenvaltio

                        Vuosittainen päästökiintiö
                        (hiilidioksidiekvivalenttitonneina)

                        2013

                        2014

                        2015

                        2016

                        2017

                        2018

                        2019

                        2020

                        Belgia

                        82 376 327

                        80 774 027

                        79 171 726

                        77 569 425

                        76 190 376

                        74 703 759

                        73 217 143

                        71 730 526

                        Bulgaria

                        28 661 817

                        28 897 235

                        29 132 652

                        29 368 070

                        27 481 112

                        27 670 637

                        27 860 163

                        28 049 688

                        Tšekki

                        65 452 506

                        66 137 845

                        66 823 185

                        67 508 524

                        67 971 770

                        68 581 207

                        69 190 644

                        69 800 080

                        Tanska

                        36 829 163

                        35 925 171

                        35 021 179

                        34 117 187

                        34 775 642

                        33 871 444

                        32 967 246

                        32 063 048

                        Saksa

                        495 725 112

                        488 602 056

                        481 479 000

                        474 355 944

                        453 842 854

                        446 270 289

                        438 697 724

                        431 125 160

                        Viro

                        6 296 988

                        6 321 312

                        6 345 636

                        6 369 960

                        5 928 965

                        5 960 550

                        5 992 135

                        6 023 720

                        Irlanti

                        47 226 256

                        46 089 109

                        44 951 963

                        43 814 816

                        41 194 830

                        40 110 780

                        39 026 731

                        37 942 682

                        Kreikka

                        61 003 810

                        61 293 018

                        61 582 226

                        61 871 434

                        61 029 668

                        61 298 009

                        61 566 349

                        61 834 690

                        Espanja

                        235 551 490

                        233 489 390

                        231 427 291

                        229 365 191

                        225 664 376

                        223 560 157

                        221 455 939

                        219 351 720

                        Ranska

                        408 762 813

                        403 877 606

                        398 580 044

                        393 282 481

                        371 789 603

                        366 284 473

                        360 779 342

                        355 274 211

                        Kroatia

                        21 196 005

                        21 358 410

                        21 520 815

                        21 683 221

                        20 147 020

                        20 330 287

                        20 513 553

                        20 696 819

                        Italia

                        317 768 849

                        315 628 134

                        313 487 419

                        311 346 703

                        307 153 729

                        304 562 057

                        301 970 385

                        299 378 714

                        Kypros

                        5 919 071

                        5 922 555

                        5 926 039

                        5 929 524

                        4 196 633

                        4 122 837

                        4 049 042

                        3 975 247

                        Latvia

                        9 279 248

                        9 370 072

                        9 460 897

                        9 551 721

                        9 747 135

                        9 834 273

                        9 921 411

                        10 008 549

                        Liettua

                        17 153 997

                        17 437 556

                        17 721 116

                        18 004 675

                        18 033 267

                        18 327 321

                        18 621 376

                        18 915 430

                        Luxemburg

                        9 814 716

                        9 610 393

                        9 406 070

                        9 201 747

                        8 992 800

                        8 780 781

                        8 568 762

                        8 356 742

                        Unkari

                        50 796 264

                        51 906 630

                        53 016 996

                        54 127 362

                        50 432 363

                        51 347 175

                        52 261 987

                        53 176 800

                        Malta

                        1 168 514

                        1 166 788

                        1 165 061

                        1 163 334

                        1 174 524

                        1 173 666

                        1 172 808

                        1 171 950

                        Alankomaat

                        125 086 859

                        122 775 394

                        120 463 928

                        118 152 462

                        116 032 216

                        113 763 728

                        111 495 240

                        109 226 752

                        Itävalta

                        54 643 228

                        54 060 177

                        53 477 125

                        52 894 074

                        51 372 672

                        50 751 430

                        50 130 188

                        49 508 946

                        Puola

                        204 579 390

                        205 621 337

                        206 663 283

                        207 705 229

                        210 107 929

                        211 642 729

                        213 177 529

                        214 712 329

                        Portugali

                        49 874 317

                        50 139 847

                        50 405 377

                        50 670 907

                        48 431 756

                        48 811 632

                        49 191 508

                        49 571 384

                        Romania

                        83 080 513

                        84 765 858

                        86 451 202

                        88 136 547

                        90 958 677

                        92 739 954

                        94 521 231

                        96 302 508

                        Slovenia

                        12 278 677

                        12 309 309

                        12 339 941

                        12 370 573

                        12 161 170

                        12 196 719

                        12 232 267

                        12 267 816

                        Slovakia

                        25 877 815

                        26 203 808

                        26 529 801

                        26 855 793

                        26 759 746

                        27 028 129

                        27 296 513

                        27 564 896

                        Suomi

                        33 497 046

                        32 977 333

                        32 457 619

                        31 937 905

                        31 771 327

                        31 185 203

                        30 599 079

                        30 012 956

                        Ruotsi

                        43 386 459

                        42 715 001

                        42 043 544

                        41 372 087

                        39 377 620

                        38 772 710

                        38 167 800

                        37 562 890

                        Yhdistynyt kuningaskunta

                        358 980 526

                        354 455 751

                        349 930 975

                        345 406 200

                        360 630 247

                        357 464 952

                        354 299 657

                        351 134 362

                  ”


               29.8.2017

               FI

               Euroopan unionin virallinen lehti

               C 285/166

         P7_TA(2014)0146
   Parlamentin työjärjestyksen 166 artiklan (lopullinen äänestys) ja 195 artiklan 3 kohdan (äänestys valiokunnassa) muuttaminen
   Euroopan parlamentin päätös 26. helmikuuta 2014 Euroopan parlamentin työjärjestyksen 166 artiklan (lopullinen äänestys) ja 195 artiklan 3 kohdan (äänestys valiokunnassa) muuttamisesta (2014/2001(REG))
   (2017/C 285/27)

      Euroopan parlamentti, joka

               —

               ottaa huomioon ehdotuksen työjärjestyksen muuttamiseksi (B7-0252/2013),

               —

               ottaa huomioon työjärjestyksen 211 ja 212 artiklan,

               —

               ottaa huomioon perussopimus-, työjärjestys- ja toimielinasioiden valiokunnan mietinnön (A7-0035/2014),

               1.

               päättää muuttaa työjärjestystä jäljempänä esitetyllä tavalla;

               2.

               palauttaa mieliin, että kyseiset muutokset tulevat voimaan seuraavan istuntojakson ensimmäisenä päivänä;

               3.

               kehottaa puhemiestä välittämään tämän päätöksen tiedoksi neuvostolle ja komissiolle.

      Tarkistus 3

      Euroopan parlamentin työjärjestys

      166 artikla

                  Nykyinen teksti

                  Tarkistus

                     Parlamentin äänestäessä lainsäätämisjärjestyksessä hyväksyttävästä säädösehdotuksesta yhtenä kokonaisuutena
                   ja/tai
                     tällaista ehdotusta koskevassa lopullisessa äänestyksessä
                   äänestys
                     on toimitettava
                   nimenhuutoäänestyksenä
                     koneäänestysjärjestelmää käyttäen
                  .

                     Kun parlamentti tekee päätöksen mietinnön pohjalta, toimitetaan yksi äänestys
                   ja/tai
                     lopullinen
                   äänestys nimenhuutoäänestyksenä
                     167 artiklan 2 kohdan mukaisesti
                  .
                     Tarkistuksista toimitetaan nimenhuutoäänestys ainoastaan työjärjestyksen 167 artiklan mukaisesti tehdyn pyynnön perusteella.

      Tarkistus 4

      Euroopan parlamentin työjärjestys

      195 artikla – 3 kohta

                  Nykyinen teksti

                  Tarkistus

               3.
                     Valiokunnan äänestykset toimitetaan kädennostoäänestyksinä, jollei neljäsosa valiokunnan jäsenistä pyydä nimenhuutoäänestystä. Tällöin
                   äänestys toimitetaan 167 artiklan 2 kohdan mukaisesti.

               3.
                     Mietintöä koskeva yksi äänestys tai lopullinen
                   äänestys toimitetaan
                     valiokunnassa nimenhuutoäänestyksenä
                   167 artiklan 2 kohdan mukaisesti.
                     Tarkistuksia koskevat äänestykset ja muut äänestykset toimitetaan kädennostoäänestyksinä, paitsi jos puheenjohtaja päättää toimittaa koneäänestyksen tai jos neljäsosa valiokunnan jäsenistä pyytää nimenhuutoäänestystä.


title: 2008/505/EY: Euroopan parlamentin päätös 24. huhtikuuta 2007 vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka VIIIA - Euroopan oikeusasiamies

text:
               15.7.2008

               FI

               Euroopan unionin virallinen lehti

               L 187/71

         EUROOPAN PARLAMENTIN PÄÄTÖS
   24. huhtikuuta 2007
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka VIIIA — Euroopan oikeusasiamies
   (2008/505/EY)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2005 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2005 — Nide I (C6-0471/2006) (2),
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2005 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta ja tilien perustana olevien tapahtumien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan (A6-0104/2007),

               1.

               myöntää Euroopan oikeusasiamiehelle vastuuvapauden talousarvion toteuttamisesta varainhoitovuonna 2005;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL L 60, 8.3.2005.

      (2)  EUVL C 264, 31.10.2006, s. 1.

      (3)  EUVL C 263, 31.10.2006, s. 1.

      (4)  EUVL C 263, 31.10.2006, s. 10.

      (5)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).
    ---documentbreak---

               15.7.2008

               FI

               Euroopan unionin virallinen lehti

               L 187/72

         EUROOPAN PARLAMENTIN PÄÄTÖSLAUSELMA
   24. huhtikuuta 2007
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka VIIIA — Euroopan oikeusasiamies
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2005 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2005 — Nide I (C6–0471/2006) (2),
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2005 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta ja tilien perustana olevien tapahtumien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6-0104/2007),

               1.

               panee merkille, että vuonna 2005 Euroopan oikeusasiamiehellä oli käytettävissään maksusitoumusmäärärahoja yhteensä 7 224 554 euroa (vuonna 2004 vastaava määrä oli 5 782 968 euroa) ja että niiden käyttöaste oli 84,27 prosenttia;

               2.

               panee merkille, että Euroopan oikeusasiamiehen tilinpäätöksen mukaan sen taloudellinen tulos on kyseisenä vuonna negatiivinen (98 482 euroa) ja sillä on toisiaan vastaava määrä varoja ja vastuita (890 853 euroa);

               3.

               huomauttaa, että varainhoitovuotta 2005 koskevan tilintarkastustuomioistuimen vuosikertomuksen mukaan tarkastus ei antanut aihetta huomautuksiin oikeusasiamiehen osalta;

               4.

               panee merkille, että toimielintä koskevan sisäisen tarkastajan kertomuksen nro 6/81 mukaan i) vuonna 2005 tehdyissä sisäisen tarkastajan tutkimuksissa ei havaittu merkittäviä riskitekijöitä, jotka vaarantaisivat oikeusasiamiehen talousarviota koskevan toiminnan, ja ii) toimielimen sisäiset johto- ja valvontajärjestelmät ovat tehokkaita, ja niillä saadaan kohtuullinen varmuus siitä, että valvontatavoitteet saavutetaan johdonmukaisesti;

               5.

               panee merkille johtavan valtuutetun tulojen ja menojen hyväksyjän toimintakertomuksessa ilmoitetut tiedot, joiden mukaan oikeusasiamiehen toimiston sisäisen valvonnan kehyksen tehokkuutta on arvioitu toimielimessä vuoden 2006 alussa, jolloin havaittiin yleisesti, että sisäisen valvonnan vaatimukset on pantu yleisesti täytäntöön tyydyttävästi (76 prosenttia); panee myös merkille, että tehokkuutta olisi kuitenkin parannettava tietyillä aloilla (riskienarviointi, herkät toimet ja monivuotinen ohjelmasuunnittelu);

               6.

               muistuttaa, että vuodesta 2004 lähtien oikeusasiamiestä koskevan talousarviopääluokan rahoitustoimet ovat olleet oikeusasiamiehen täydessä valvonnassa ja että hän on voinut itsenäisesti päättää niistä;

               7.

               panee merkille, että oikeusasiamies ja Euroopan parlamentti neuvottelivat vuonna 2005 toistaiseksi voimassa olevasta yhteistyötä koskevasta puitesopimuksesta tiettyjen hallinnollisten palvelujen tarjoamisessa esimerkiksi kääntämisen ja toimistotilojen osalta, ja että kyseinen sopimus allekirjoitettiin maaliskuussa 2006;

               8.

               panee merkille, että oikeusasiamiehen vuosittain käsittelemien tapausten määrä on lisääntynyt noin 800 tapauksesta vuonna 1996 lähes 4 000 tapaukseen vuonna 2005 oikeusasiamiehen vuoden 2005 vuosikertomuksen mukaan, ja että määrä on lisääntynyt erityisen nopeasti vuosina 2003–2004 (53 prosenttia);

               9.

               huomauttaa, että vuonna 2005 oikeusasiamiehen toimisto koki vuonna 2004 tapahtuneen laajentumisen täysimääräisen vaikutuksen talousarvioon ja että vuosina 2004 ja 2005 budjettivallan käyttäjä valtuutti oikeusasiamiehen lisäämään omaan henkilöstötaulukkoonsa 20 uutta virkaa, jotka avattiin vuonna 2003 olemassa olleiden 31 viran lisäksi (henkilöstön kasvu 65 prosenttia), ja että samaan aikaan talousarviossa osoitetut määrärahat kasvoivat vuonna 2003 myönnetyistä 4 438 653 eurosta vuonna 2005 myönnettyihin 7 312 614 euroon (myös 65 prosentin kasvu);

               10.

               panee merkille oikeusasiamiehen vuosikertomuksesta, että oikeusasiamies jatkoi vuonna 2005 tutustumismatkojaan jäsenvaltioihin lisätäkseen kansalaisten tietämystä heidän oikeuksistaan, parantaakseen oikeusasiamiehen toimenkuvan tuntemusta oikeudellisten, lainsäädännöllisten ja täytäntöönpanevien tahojen keskeisten edustajien keskuudessa ja tehostaakseen yhteistyötä kansallisten kollegoidensa kanssa; korostaa tämän tiedotuskampanjan tärkeyttä;

               11.

               panee lisäksi merkille, että vuonna 2005 oikeusasiamies ja hänen henkilöstönsä toteuttivat toimia työnsä esittelemiseksi ja että he pitivät vuoden 2005 aikana 120 esitystä konferensseissa, seminaareissa ja kokouksissa ja antoivat toimittajille 50 haastattelua;

               12.

               panee merkille, että esittelijän kyselyyn antamiensa vastausten mukaan oikeusasiamies pyrkii jakamaan tietoa sellaisiin valtioihin, joista kanteluita vastaanotetaan vähemmän kuin niiden väestön perusteella voitaisiin olettaa, esimerkiksi Saksaan ja Italiaan, ja että oikeusasiamiehen tiedotusstrategiana on lisätä tietämystä oikeusasiamiehen toiminnasta tällaisissa jäsenvaltioissa; katsoo, että kohdevaltioiden tunnistamiseksi oikeusasiamiehen olisi kanteluiden määrän sijaan tukeuduttava eri jäsenvaltioissa tehtäviin tutkimuksiin, jotka koskevat kansalaisten tietämystä oikeusasiamiehen toiminnasta;

               13.

               viittaa oikeusasiamiehen toimintakertomuksessa esitettyyn huomautukseen, jonka mukaan vuosi 2005 oli poikkeuksellinen vuosi oikeusasiamiehelle viestinnän osalta, sillä hänen työtään koskevan tavallisen tiedotustoiminnan lisäksi järjestettiin myös useita tapahtumia oikeusasiamiehen 10-vuotisjuhlan kunniaksi; panee lisäksi merkille, että oikeusasiamiehen viestintämahdollisuudet paranivat huomattavasti, kun hänen virastoonsa palkattiin henkilökuntaa viestintään liittyvien kolmen uuden erityisviran täyttämiseksi ja kun yksi silloisen henkilökunnan jäsen siirrettiin toimimaan kyseisellä vastikään luodulla viestintäsektorilla;

               14.

               muistuttaa, että Euroopan parlamentin vuonna 1994 antamassa oikeusasiamiehen ohjesäännössä oikeusasiamiestä ei velvoiteta julkaisemaan ilmoitusta taloudellisista eduista;

               15.

               panee merkille, että ohjesäännössä oikeusasiamies asetetaan asemaan, joka vastaa Euroopan yhteisöjen tuomioistuimessa toimivaa tuomaria; huomauttaa, että tuomioistuin on Euroopan parlamentin ehdotuksesta perustanut työryhmän tutkimaan asianmukaisinta tapaa taata avoimuus tuomareiden taloudellisten etujen osalta; pyytää, että tutkimuksen tuloksista riippuen oikeusasiamies noudattaisi Euroopan tietosuojavaltuutetun ja varavaltuutetun osoittamaa esimerkkiä ja julkaisisi taloudellisia etuja koskevan ilmoituksen, joka perustuu Euroopan parlamentin jäsenten taloudellisia etuja koskevassa luettelossa käytettyyn lomakkeeseen.

      (1)  EUVL L 60, 8.3.2005.

      (2)  EUVL C 264, 31.10.2006, s. 1.

      (3)  EUVL C 263, 31.10.2006, s. 1.

      (4)  EUVL C 263, 31.10.2006, s. 10.

      (5)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).


title: 2011/154/EU: Komission päätös, annettu 9 päivänä maaliskuuta 2011 , tiettyjen Intiasta peräisin olevien ruostumattomasta teräksestä valmistettujen tankojen tuontia koskevan polkumyynnin vastaisen menettelyn päättämisestä

text:
               10.3.2011

               FI

               Euroopan unionin virallinen lehti

               L 63/21

         KOMISSION PÄÄTÖS,
   annettu 9 päivänä maaliskuuta 2011,
   tiettyjen Intiasta peräisin olevien ruostumattomasta teräksestä valmistettujen tankojen tuontia koskevan polkumyynnin vastaisen menettelyn päättämisestä
   (2011/154/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY

               (1)

               Euroopan komissio, jäljempänä ’komissio’, vastaanotti 15 päivänä helmikuuta 2010 valituksen, joka koski väitettyä tiettyjen Intiasta peräisin olevien ruostumattomasta teräksestä valmistettujen tankojen vahingollista polkumyyntiä.

               (2)

               Valituksen teki perusasetuksen 4 artiklan 1 kohdan ja 5 artiklan 4 kohdan nojalla European Federation of Iron and Steel Industries, jäljempänä ’Eurofer’, niiden tuottajien puolesta, joiden tuotanto muodostaa huomattavan osan eli tässä tapauksessa yli 25 prosenttia tiettyjen ruostumattomasta teräksestä valmistettujen tankojen kokonaistuotannosta unionissa.

               (3)

               Valitus sisälsi polkumyynnin ja siitä aiheutuvan merkittävän vahingon olemassaolosta alustavaa näyttöä, jota pidettiin riittävänä oikeuttamaan polkumyynnin vastaisen menettelyn aloittaminen.

               (4)

               Tämän vuoksi komissio aloitti neuvoa-antavaa komiteaa kuultuaan Euroopan unionin virallisessa lehdessä julkaistulla ilmoituksella (2) tiettyjen Intiasta peräisin olevien, tällä hetkellä CN-koodeihin 7222 20 21, 7222 20 29, 7222 20 31, 7222 20 39, 7222 20 81 ja 7222 20 89 luokiteltavien ruostumattomasta teräksestä valmistettujen tankojen tuontia unioniin koskevan polkumyynnin vastaisen menettelyn.

               (5)

               Samana päivänä komissio aloitti tiettyjen Intiasta peräisin olevien ruostumattomasta teräksestä valmistettujen tankojen tuontia unioniin koskevan tukien vastaisen menettelyn. (3)

               (6)

               Komissio lähetti kyselylomakkeet unionin tuotannonalalle ja tiedossa oleville tuottajien järjestöille unionissa, viejille/tuottajille asianomaisessa maassa, viejien/tuottajien järjestöille, tuojille, tiedossa oleville tuojien järjestöille sekä asianomaisen maan viranomaisille. Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluksi vireillepanoilmoituksessa asetetussa määräajassa.

         B.   VALITUKSEN PERUUTTAMINEN JA MENETTELYN PÄÄTTÄMINEN

               (7)

               Eurofer peruutti polkumyynnin vastaiseen menettelyyn liittyvän valituksensa virallisesti 23 päivänä marraskuuta 2010 komissiolle osoitetulla kirjeellä.

               (8)

               Perusasetuksen 9 artiklan 1 kohdan mukaisesti menettely voidaan päättää, jos valitus peruutetaan, paitsi jos päättäminen ei ole unionin edun mukaista.

               (9)

               Komissio katsoi, että tämä menettely olisi päätettävä, koska tutkimuksessa ei ollut tullut esiin sellaisia seikkoja, joiden vuoksi menettelyn päättäminen ei olisi unionin edun mukaista. Asianomaisille osapuolille tiedotettiin asiasta ja annettiin mahdollisuus esittää huomautuksia. Komissio ei vastaanottanut huomautuksia, joiden mukaan menettelyn päättäminen olisi unionin edun vastaista.

               (10)

               Tästä syystä komissio katsoo, että tiettyjen Intiasta peräisin olevien ruostumattomasta teräksestä valmistettujen tankojen tuontia unioniin koskeva polkumyynnin vastainen menettely olisi päätettävä,

         ON HYVÄKSYNYT TÄMÄN PÄÄTÖKSEN:
   1 artikla
   Päätetään Intiasta peräisin olevien tiettyjen ruostumattomasta teräksestä valmistettujen tankojen, jotka tällä hetkellä luokitellaan CN-koodeihin 7222 20 21, 7222 20 29, 7222 20 31, 7222 20 39, 7222 20 81 ja 7222 20 89, tuontia koskeva polkumyynnin vastainen menettely.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 9 päivänä maaliskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 343, 22.12.2009, s. 51.

      (2)  EUVL C 87 A, 1.4.2010, s. 1.

      (3)  EUVL C 87, 1.4.2010, s. 17.


title: 2006/889/EY: Euroopan keskuspankin päätös, tehty 24 päivänä marraskuuta 2006 , vuonna 2007 liikkeeseen laskettavien metallirahojen määrän hyväksymisestä (EKP/2006/19)

text:
               11.12.2006

               FI

               Euroopan unionin virallinen lehti

               L 348/52

      EUROOPAN KESKUSPANKIN PÄÄTÖS,

   tehty 24 päivänä marraskuuta 2006
   vuonna 2007 liikkeeseen laskettavien metallirahojen määrän hyväksymisestä
   (EKP/2006/19)
   (2006/889/EY)
   EUROOPAN KESKUSPANKIN NEUVOSTO, JOKA
   ottaa huomioon Euroopan yhteisön perustamissopimuksen ja erityisesti sen 106 artiklan 2 kohdan,
   sekä katsoo seuraavaa:

               (1)

               Euroopan keskuspankilla (EKP) on yksinoikeus hyväksyä euron käyttöön ottaneissa jäsenvaltioissa (jäljempänä ”rahaliittoon osallistuvat jäsenvaltiot”) 1 päivästä tammikuuta 1999 liikkeeseen laskettavien metallirahojen määrä.

               (2)

               Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Sloveniassa 1 päivänä tammikuuta 200711 päivänä heinäkuuta 2006 tehdyn neuvoston päätöksen 2006/495/EY (1) 1 artiklan nojalla Sloveniaa koskeva vuoden 2003 liittymisasiakirjan (2) 4 artiklassa tarkoitettu poikkeus kumotaan 1 päivästä tammikuuta 2007.

               (3)

               Rahaliittoon tällä hetkellä osallistuvat 12 jäsenvaltiota ja Slovenia ovat toimittaneet EKP:n hyväksyttäväksi arvionsa vuonna 2007 liikkeeseen laskettavien eurokolikoiden määrästä, ja arvioon on liitetty selitys arviointiperiaatteesta,

         ON PÄÄTTÄNYT SEURAAVAA:
   1 artikla
   Vuonna 2007 liikkeeseen laskettavien eurokolikoiden määrän hyväksyminen
   EKP hyväksyy rahaliittoon osallistuvissa jäsenvaltioissa vuonna 2007 liikkeeseen laskettavien eurokolikoiden määrän seuraavan taulukon mukaisesti:

               (miljoonina euroina)

               Vuonna 2007 liikkeeseen laskettavat käyttöön tarkoitetut metallirahat sekä liikkeeseen laskettavat keräilymetallirahat (ei tarkoitettu käytettäväksi maksuvälineenä)

               Belgia

               117,5

               Saksa

               635,0

               Kreikka

               76,9

               Espanja

               480,0

               Ranska

               362,0

               Irlanti

               81,0

               Italia

               366,9

               Luxemburg

               45,0

               Alankomaat

               71,2

               Itävalta

               166,0

               Portugali

               110,0

               Slovenia

               104,7

               Suomi

               60,0

         2 artikla
   Loppumääräys
   Tämä päätös on osoitettu rahaliittoon osallistuville jäsenvaltioille.

      Tehty Frankfurt am Mainissa 24 päivänä marraskuuta 2006.

            EKP:n puheenjohtaja

         Jean-Claude TRICHET

      (1)  EUVL L 195, 15.7.2006, s. 25.

      (2)  EUVL L 236, 23.9.2003, s. 33.


title: 2009/482/EY: Neuvoston päätös, tehty 6 päivänä huhtikuuta 2009 , Euroopan yhteisön ja Seychellien tasavallan välisen lyhytaikaista oleskelua koskevan viisumivapaussopimuksen allekirjoittamisesta ja väliaikaisesta soveltamisesta#Euroopan yhteisön ja Seychellien tasavallan välinen sopimus lyhytaikaista oleskelua koskevasta viisumivapaudesta

text:
               30.6.2009

               FI

               Euroopan unionin virallinen lehti

               L 169/30

         NEUVOSTON PÄÄTÖS,
   tehty 6 päivänä huhtikuuta 2009,
   Euroopan yhteisön ja Seychellien tasavallan välisen lyhytaikaista oleskelua koskevan viisumivapaussopimuksen allekirjoittamisesta ja väliaikaisesta soveltamisesta
   (2009/482/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan b alakohdan i alakohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvoston asetuksella (EY) N:o 1932/2006 (1) muutettiin luettelon vahvistamisesta kolmansista maista, joiden kansalaisilla on oltava viisumi Euroopan unionin ulkorajoja ylittäessään (viisumipakkoluettelo), ja niistä kolmansista maista, joiden kansalaisia tämä vaatimus ei koske (viisumivapausluettelo), annettua asetusta (EY) N:o 539/2001 (2) muun muassa siten, että Seychellien tasavalta, jäljempänä ’Seychellit’, siirrettiin viisumipakkoluettelosta viisumivapausluetteloon. Asetuksessa (EY) N:o 1932/2006 lisäksi säädetään, että viisumivapautta sovelletaan Euroopan yhteisön ja Seychellien välillä tehtävän viisumivapautta koskevan sopimuksen voimaantulopäivästä.

               (2)

               Neuvosto valtuutti 5 päivänä kesäkuuta 2008 tehdyllä päätöksellä komission neuvottelemaan Euroopan yhteisön ja Seychellien välillä tehtävästä lyhytaikaista oleskelua koskevasta viisumivapaussopimuksesta.

               (3)

               Sopimusta koskevat neuvottelut aloitettiin 9 päivänä heinäkuuta 2008 ja ne saatiin päätökseen 16 päivänä lokakuuta 2008.

               (4)

               Brysselissä 12 päivänä marraskuuta 2008 parafoitu sopimus olisi allekirjoitettava ja siihen liitetyt julistukset olisi hyväksyttävä. Sopimusta olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitetyn Yhdistyneen kuningaskunnan ja Irlannin asemasta tehdyn pöytäkirjan 1 ja 2 artiklan mukaisesti ja vaikuttamatta mainitun pöytäkirjan 4 artiklan soveltamiseen Yhdistynyt kuningaskunta ja Irlanti eivät osallistu tämän päätöksen tekemiseen, se ei sido niitä eikä sitä sovelleta niihin,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Seychellien tasavallan välisen lyhytaikaista oleskelua koskevan viisumivapaussopimuksen, jäljempänä ’sopimus’, allekirjoittaminen sillä varauksella, että sopimus tehdään.
   Sopimuksen teksti on liitetty tähän päätökseen.
   2 artikla
   Hyväksytään yhteisön puolesta tähän päätökseen liitetyt julistukset.
   3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus yhteisön puolesta sillä varauksella, että sopimus tehdään.
   4 artikla
   Sopimusta sovelletaan väliaikaisesti sen allekirjoittamispäivästä (3) alkaen, kunnes sen tekemistä varten tarvittavat menettelyt on saatettu päätökseen.

      Tehty Luxemburgissa 6 päivänä huhtikuuta 2009.

            Neuvoston puolesta

            Puheenjohtaja

         J. POSPÍŠIL

      (1)  EUVL L 405, 30.12.2006, s. 23.

      (2)  EYVL L 81, 21.3.2001, s. 1.

      (3)  Neuvoston pääsihteeristö julkaisee sopimuksen allekirjoittamispäivän Euroopan unionin virallisessa lehdessä.
   ISLANTIA, NORJAA, SVEITSIÄ JA LIECHTENSTEINIA KOSKEVA YHTEINEN JULISTUS
   Sopimuspuolet ottavat huomioon Euroopan yhteisön sekä Norjan, Islannin, Sveitsin ja Liechtensteinin läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 ja 26 päivänä lokakuuta 2004 tehdyistä sopimuksista.
   Tämän vuoksi on toivottavaa, että Norjan, Islannin, Sveitsin ja Liechtensteinin viranomaiset ja Seychellien viranomaiset tekevät viipymättä kahdenväliset lyhytaikaista oleskelua koskevat viisumivapaussopimukset samoin ehdoin kuin tämä sopimus tehdään.
   YHTEINEN JULISTUS SIITÄ, MITEN TULKITAAN TÄMÄN SOPIMUKSEN 3 ARTIKLAN 2 KOHDASSA TARKOITETTUA NIIDEN HENKILÖIDEN RYHMÄÄ, JOIDEN MATKAN TARKOITUKSENA ON ANSIOTYÖN TEKEMINEN
   Koska sopimuspuolet haluavat varmistaa yhteisen tulkinnan, ne sopivat, että tässä sopimuksessa niiden henkilöiden ryhmällä, joiden matkan tarkoituksena on ansiotyön tekeminen, tarkoitetaan henkilöitä, jotka tulevat toisen sopimuspuolen alueelle harjoittaakseen ammattia tai toimintaa vastikkeellisesti työntekijänä tai palveluntarjoajana.
   Tämän ryhmän ulkopuolella olisi oltava:

               —

               liikemiehet, ts. henkilöt jotka matkustavat liikeneuvotteluja varten (ilman, että he työskentelevät toisen sopimuspuolen alueella)

               —

               urheilijat ja taiteilijat, jotka harjoittavat toimintaa tilapäisesti

               —

               toimittajat, jotka ovat asuinmaansa tiedotusvälineiden lähettämiä, ja

               —

               yritysten sisäiset harjoittelijat.

         Tämän julistuksen täytäntöönpanoa valvoo sekakomitea tämän sopimuksen 6 artiklan mukaisen vastuunsa nojalla. Sekakomitea voi ehdottaa tarpeellisiksi katsomiaan muutoksia sopimuspuolten kokemusten perusteella.
   YHTEINEN JULISTUS SIITÄ, MITEN TULKITAAN TÄMÄN SOPIMUKSEN 4 ARTIKLASSA TARKOITETTUA KOLMEN KUUKAUDEN AJANJAKSOA ENSIMMÄISEN ALUEELLE TULON PÄIVÄÄ SEURAAVIEN KUUDEN KUUKAUDEN AIKANA
   Sopimuspuolet sopivat, että tämän sopimuksen 4 artiklassa vahvistetulla enintään kolmen kuukauden ajanjaksolla ensimmäisen Seychellien alueelle tai Schengen-alueelle tulon päivää seuraavien kuuden kuukauden aikana tarkoitetaan joko yhtäjaksoista vierailua tai useita peräkkäisiä vierailuja, joiden yhteenlaskettu kesto ei ylitä kolmea kuukautta kuuden kuukauden aikana.
   YHTEINEN JULISTUS KANSALAISILLE SUUNNATTAVASTA VIISUMIVAPAUSSOPIMUSTA KOSKEVASTA TIEDOTUKSESTA
   Sopimuspuolet toteavat, että avoimuus on tärkeää Euroopan unionin ja Seychellien kansalaisille, ja sopivat varmistavansa, että viisumivapaussopimuksen sisällöstä ja seurauksista ja siihen liittyvistä kysymyksistä, kuten maahantuloedellytyksistä, tiedotetaan kattavasti.
    ---documentbreak---

               30.6.2009

               FI

               Euroopan unionin virallinen lehti

               L 169/31

         Euroopan yhteisön ja Seychellien tasavallan välinen
   SOPIMUS
   lyhytaikaista oleskelua koskevasta viisumivapaudesta
   EUROOPAN YHTEISÖ, jäljempänä ’yhteisö’, sekä
   SEYCHELLIEN TASAVALTA, jäljempänä ’Seychellit’,
   jäljempänä ’sopimuspuolet’, jotka
   TARKOITUKSENAAN KEHITTÄÄ edelleen sopimuspuolten välisiä ystävällisiä suhteita ja helpottaa matkustamista varmistamalla kansalaisilleen viisumivapaa maahantulo ja lyhytaikainen oleskelu;
   OTTAVAT HUOMIOON 21 päivänä joulukuuta 2006 annetun neuvoston asetuksen (EY) N:o 1932/2006 (1), jolla muutettiin luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annettua asetusta (EY) N:o 539/2001 muun muassa siirtämällä kuusi kolmatta maata, mukaan lukien Seychellit, niiden kolmansien maiden luetteloon, joiden kansalaiset on vapautettu viisumipakosta heidän oleskellessaan lyhyen ajan Euroopan unionin (EU) jäsenvaltioissa;
   OTTAVAT HUOMIOON, että asetuksen (EY) N:o 1932/2006 2 artiklassa säädetään, että viisumivapautta on sovellettava kyseisiin kuuteen maahan vasta siitä päivästä lähtien, jona Euroopan yhteisön ja kyseisen kolmannen maan välinen viisumivapaussopimus tulee voimaan;
   TOTEAVAT, että kaikkien jäsenvaltioiden kansalaiset on vapautettu viisumipakosta heidän matkustaessaan Seychelleille enintään kuukauden ajaksi ja että tämä aika voidaan pidentää kolmeksi kuukaudeksi;
   HALUAVAT VARMISTAA, että kaikkien EU:n kansalaisten tasavertaista kohtelua koskevaa periaatetta noudatetaan;
   OTTAVAT HUOMIOON, että henkilöt, joiden matkan tarkoituksena on työskentely korvausta vastaan lyhytaikaisen oleskelunsa aikana, eivät kuulu tämän sopimuksen soveltamisalaan, minkä vuoksi tämän ryhmän osalta viisumipakkoon tai siitä myönnettävään vapautukseen ja työnsaantiin sovelletaan edelleen asiaa koskevaa yhteisön oikeutta ja jäsenvaltioiden kansallista lainsäädäntöä sekä Seychellien kansallista lainsäädäntöä;
   OTTAVAT HUOMIOON Yhdistyneen kuningaskunnan ja Irlannin asemasta tehdyn pöytäkirjan sekä Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin,
   OVAT SOPINEET SEURAAVAA:
   1 artikla
   Tarkoitus
   Tässä sopimuksessa määrätään Euroopan unionin ja Seychellien kansalaisten mahdollisuudesta matkustaa viisumivapaasti toisen sopimuspuolen alueelle enintään kolmeksi kuukaudeksi kuuden kuukauden aikana.
   2 artikla
   Määritelmät
   Tässä sopimuksessa tarkoitetaan:

               a)

               ’jäsenvaltiolla’ mitä tahansa Euroopan unionin jäsenvaltiota Yhdistynyttä kuningaskuntaa ja Irlantia lukuun ottamatta;

               b)

               ’Euroopan unionin kansalaisella’ henkilöä, jolla on jonkin a alakohdassa tarkoitetun jäsenvaltion kansalaisuus;

               c)

               ’Seychellien kansalaisella’ henkilöä, jolla on Seychellien kansalaisuus;

               d)

               ’Schengen-alueella’ aluetta, jolla ei ole sisärajoja ja joka käsittää a alakohdassa tarkoitettujen, Schengenin säännöstöä täysimääräisesti soveltavien jäsenvaltioiden alueet.

         3 artikla
   Soveltamisala
   1.   Euroopan unionin kansalaiset, joilla on jonkin jäsenvaltion myöntämä voimassa oleva tavallinen passi, diplomaattipassi, virkapassi tai virkamatkapassi, voivat tulla Seychellien alueelle ja oleskella siellä ilman viisumia 4 artiklan 1 kohdassa määritetyn ajan.
   Seychellien kansalaiset, joilla on Seychellien myöntämä voimassa oleva tavallinen passi, diplomaattipassi, virkapassi tai virkamatkapassi, voivat tulla jäsenvaltioiden alueelle ja oleskella siellä ilman viisumia 4 artiklan 2 kohdassa määritetyn ajan.
   2.   Edellä olevaa 1 kohtaa ei sovelleta henkilöihin, joiden matkan tarkoituksena on ansiotyön tekeminen.
   Tämän henkilöryhmän osalta kukin jäsenvaltio voi erikseen päättää viisumipakon määräämisestä Seychellien kansalaisille tai sen peruuttamisesta asetuksen (EY) N:o 539/2001 4 artiklan 3 kohdan mukaisesti.
   Tämän henkilöryhmän osalta Seychellit voi päättää kunkin jäsenvaltion kansalaisille erikseen määrättävästä viisumipakosta tai viisumivapaudesta kansallisen lainsäädäntönsä mukaisesti.
   3.   Tämän sopimuksen mukaista viisumivapautta sovelletaan rajoittamatta maahantulon ja lyhytaikaisen oleskelun edellytyksiä koskevan sopimuspuolten lainsäädännön soveltamista. Jäsenvaltiot ja Seychellit varaavat oikeuden evätä maahantulon ja lyhytaikaisen oleskelun alueellaan, jos yksi tai useampi näistä edellytyksistä ei täyty.
   4.   Viisumivapautta sovelletaan riippumatta siitä, mitä kuljetusmuotoa sopimuspuolten rajojen ylittämiseen on käytetty.
   5.   Sellaisiin kysymyksiin, jotka eivät kuulu tämän sopimuksen soveltamisalaan, sovelletaan yhteisön oikeutta, jäsenvaltioiden kansallista lainsäädäntöä tai Seychellien kansallista lainsäädäntöä.
   4 artikla
   Oleskelun kesto
   1.   Euroopan unionin kansalaiset voivat oleskella Seychellien alueella enintään kolmen kuukauden ajan ensimmäistä maan alueelle tulon päivää seuraavien kuuden kuukauden aikana.
   2.   Seychellien kansalaiset voivat oleskella Schengen-alueella enintään kolmen kuukauden ajan ensimmäisen jonkin Schengenin säännöstöä täysimääräisesti soveltavan jäsenvaltion alueelle tulon päivää seuraavien kuuden kuukauden aikana. Tämä kolmen kuukauden ajanjakso kuuden kuukauden aikana lasketaan ottamatta huomioon mahdollista oleskelua sellaisessa jäsenvaltiossa, joka ei vielä sovella täysimääräisesti Schengenin säännöstöä.
   Seychellien kansalaiset voivat oleskella enintään kolmen kuukauden ajan kunkin sellaisen jäsenvaltion alueella, joka ei vielä sovella Schengenin säännöstöä täysimääräisesti, ensimmäisen kyseisen jäsenvaltion alueelle tulon päivää seuraavien kuuden kuukauden aikana, riippumatta Schengen-alueella oleskelun lasketusta kestosta.
   3.   Tämä sopimus ei vaikuta Seychellien ja jäsenvaltioiden mahdollisuuteen pidentää kolmen kuukauden oleskeluaikaa kansallisen lainsäädännön ja yhteisön oikeuden mukaisesti.
   5 artikla
   Maantieteellinen soveltamisala
   1.   Tämän sopimuksen määräyksiä sovelletaan Ranskan tasavallan osalta ainoastaan Ranskan tasavallan Euroopassa olevaan alueeseen.
   2.   Tämän sopimuksen määräyksiä sovelletaan Alankomaiden kuningaskunnan osalta ainoastaan Alankomaiden kuningaskunnan Euroopassa olevaan alueeseen.
   6 artikla
   Sopimuksen hallinnointia käsittelevä sekakomitea
   1.   Sopimuspuolet perustavat asiantuntijoiden sekakomitean, jäljempänä ’komitea’, joka muodostuu Euroopan yhteisön ja Seychellien edustajista. Yhteisöä edustaa Euroopan komissio.
   2.   Komitean tehtävänä on muun muassa

               a)

               valvoa tämän sopimuksen täytäntöönpanoa;

               b)

               ehdottaa muutoksia tai lisäyksiä tähän sopimukseen;

               c)

               ratkaista riitoja, jotka johtuvat tämän sopimuksen määräysten tulkinnasta tai soveltamisesta.

         3.   Komitea kokoontuu tarvittaessa jommankumman sopimuspuolen pyynnöstä.
   4.   Komitea vahvistaa työjärjestyksensä.
   7 artikla
   Tämän sopimuksen sekä jäsenvaltioiden ja Seychellien voimassa olevien kahdenvälisten sopimusten välinen suhde
   Tätä sopimusta sovelletaan ensisijaisesti muihin sellaisiin kahdenvälisiin sopimuksiin tai järjestelyihin nähden, joita on tehty yksittäisten jäsenvaltioiden ja Seychellien välillä, siltä osin kuin niiden määräykset koskevat tämän sopimuksen soveltamisalaan kuuluvia kysymyksiä.
   8 artikla
   Loppumääräykset
   1.   Sopimuspuolet ratifioivat tai hyväksyvät tämän sopimuksen omia sisäisiä menettelyjään noudattaen, ja sopimus tulee voimaan toisen sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen saattaneensa edellä tarkoitetut menettelyt päätökseen.
   2.   Tämä sopimus on voimassa toistaiseksi, jollei sen voimassaoloa päätetä 5 kohdan mukaisesti.
   3.   Tätä sopimusta voidaan muuttaa sopimuspuolten kirjallisella sopimuksella. Muutokset tulevat voimaan sen jälkeen, kun sopimuspuolet ovat ilmoittaneet toisilleen tätä varten tarvittavien sisäisten menettelyjensä päätökseen saattamisesta.
   4.   Kumpikin sopimuspuoli voi keskeyttää tämän sopimuksen tai sen osan soveltamisen erityisesti yleiseen järjestykseen tai kansallisen turvallisuuden tai kansanterveyden suojaamiseen, laittomaan maahanmuuttoon tai toisen sopimuspuolen palauttamaan viisumipakkoon liittyvistä syistä. Päätös soveltamisen keskeyttämisestä on annettava tiedoksi toiselle sopimuspuolelle viimeistään kaksi kuukautta ennen päätöksen voimaantuloa. Kun keskeyttämiseen johtaneita syitä ei enää ole, soveltamisen keskeyttäneen sopimuspuolen on ilmoitettava tästä välittömästi toiselle sopimuspuolelle.
   5.   Kumpi tahansa sopimuspuoli voi päättää tämän sopimuksen voimassaolon ilmoittamalla siitä kirjallisesti toiselle sopimuspuolelle. Sopimuksen voimassaolo päättyy 90 päivän kuluttua siitä päivästä, jona ilmoitus on tehty.
   6.   Seychellit voi keskeyttää tämän sopimuksen soveltamisen tai päättää sen voimassaolon vain kaikkien jäsenvaltioiden osalta.
   7.   Yhteisö voi keskeyttää tämän sopimuksen soveltamisen tai päättää sen voimassaolon vain kaikkien jäsenvaltioidensa osalta.

      Tehty Brysselissä 28 päivänä toukokuuta 2009 kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Сейшели
         Por la República de Seychelles
         Za Seychelskou republiku
         For Republikken Seychellerne
         Für die Republik Seychellen
         Seišelli Vabariigi nimel
         Για τη Δημοκρατία των Σεϋχελλών
         For the Republic of Seychelles
         Pour la République des Seychelles
         Per la Repubblica delle Seychelles
         Seišela Salu Republikas vārdā
         Seišelių Respublikos vardu
         A Seychelle Köztársaság részéről
         Għar-Repubblika tas-Seychelles
         Voor de Republiek der Seychellen
         W imieniu Republiki Seszeli
         Pela República das Seicheles
         Pentru Republica Seychelles
         Za Seychelskú republiku
         Za Republiko Sejšeli
         Seychellien tasavallan puolesta
         För Republiken Seychellernas

      (1)  EUVL L 405, 30.12.2006, s. 23.


Avis juridique important

|

32002D0648

Neuvoston päätös, tehty 25 päivänä kesäkuuta 2002, Euroopan yhteisön ja Intian tasavallan hallituksen tiede- ja teknologiayhteistyötä koskevan sopimuksen tekemisestä (2002/648/EY)

Virallinen lehti nro L 213 , 09/08/2002 s. 0029 - 0029

Neuvoston päätös,tehty 25 päivänä kesäkuuta 2002,Euroopan yhteisön ja Intian tasavallan hallituksen tiede- ja teknologiayhteistyötä koskevan sopimuksen tekemisestä(2002/648/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Euroopan yhteisön ja Intian tasavallan välinen kumppanuutta ja kehitystä koskeva yhteistyösopimus allekirjoitettiin 20 päivänä joulukuuta 1993(3).(2) Euroopan yhteisö ja Intian tasavalta toteuttavat erityisiä TTK-ohjelmia molempien kannalta tärkeillä aloilla.(3) Molemmat osapuolet ovat saamiensa kokemusten perusteella ilmaisseet haluavansa vahvistaa pidemmälle menevät ja laajemmat puitteet tieteen ja teknologian alan yhteistoiminnalle.(4) Tämä tieteen ja teknologian alan yhteistyösopimus on osa Euroopan yhteisön ja Intian tasavallan yleistä yhteistyötä.(5) Neuvosto valtuutti 12 päivänä helmikuuta 2001 tekemällään päätöksellä komission neuvottelemaan Euroopan yhteisön ja Intian tasavallan tiede- ja teknologiayhteistyötä koskevan sopimuksen.(6) Neuvosto päätti 15 päivänä marraskuuta 2001, että sopimus allekirjoitetaan Euroopan yhteisön puolesta.(7) Sopimus allekirjoitettiin 23 päivänä marraskuuta 2001.(8) Olisi hyväksyttävä kyseinen sopimus,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Intian tasavallan hallituksen tiede- ja teknologiayhteistyötä koskeva sopimus.Sopimuksen teksti on tämän päätöksen liitteenä.2 artiklaNeuvoston puheenjohtaja ilmoittaa sopimuksen 11 artiklan mukaisesti Intian tasavallalle sopimuksen voimaantulon edellyttämien menettelyjen saattamisesta päätökseen Euroopan yhteisön puolesta.Tehty Luxemburgissa 25 päivänä kesäkuuta 2002.Neuvoston puolestaPuheenjohtajaJ. Matas I Palou(1) EYVL C 304 E, 30.10.2001, s. 241.(2) Lausunto annettu 14. toukokuuta 2002 (ei vielä julkaistu virallisessa lehdessä).(3) EYVL L 223, 27.8.1994, s. 23.


Avis juridique important

|

32003D0507

2003/507/EY: Neuvoston päätös, tehty 13 päivänä kesäkuuta 2003, Euroopan yhteisön liittymisestä vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen liittyvään happamoitumisen, rehevöitymisen ja alailmakehän otsonin vähentämistä koskevaan pöytäkirjaan

Virallinen lehti nro L 179 , 17/07/2003 s. 0001 - 0002

Neuvoston päätös,tehty 13 päivänä kesäkuuta 2003,Euroopan yhteisön liittymisestä vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen liittyvään happamoitumisen, rehevöitymisen ja alailmakehän otsonin vähentämistä koskevaan pöytäkirjaan(2003/507/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti 175 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Happamoituminen, rehevöityminen ja alailmakehän otsoni aiheuttavat ympäristölle ja ihmisten terveydelle yhteisössä vahinkoa, jota ei voida hyväksyä.(2) Valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen toimeenpaneva elin hyväksyi 30 päivänä marraskuuta 1999 happamoitumisen, rehevöitymisen ja alailmakehän otsonin vähentämistä koskevan pöytäkirjan, jäljempänä "Göteborgin pöytäkirja". Göteborgin pöytäkirjassa vahvistetaan päästöjen sallitut enimmäistasot kullekin kansalliselle osapuolelle ja neljälle tärkeimmälle happamoitumista, rehevöitymistä tai alailmakehän otsonia aiheuttavalle epäpuhtaudelle: rikkidioksidille, typen oksideille, haihtuville orgaanisille yhdisteille ja ammoniakille. Nämä enimmäisrajat on saavutettava vuoteen 2010 mennessä.(3) Göteborgin pöytäkirjan täytäntöönpanolla myötävaikutetaan ympäristön ja ihmisten terveyden suojelemista koskevien yhteisön tavoitteiden saavuttamiseen.(4) Tiettyjen ilman epäpuhtauksien kansallisista päästörajoista 23 päivänä lokakuuta 2001 annetussa Euroopan parlamentin ja neuvoston direktiivissä 2001/81/EY(3) vahvistetaan sitovat kansalliset päästöjen enimmäistasot, jotka on saavutettava viimeistään vuonna 2010 ja jotka ovat vähintään yhtä kunnianhimoiset kuin ne, joita Göteborgin pöytäkirjassa edellytetään kultakin jäsenvaltiolta.(5) Tiettyjen suurista polttolaitoksista ilmaan joutuvien epäpuhtauspäästöjen rajoittamisesta 23 päivänä lokakuuta 2001 annetussa Euroopan parlamentin ja neuvoston direktiivissä 2001/80/EY(4) asetetaan tämän alan päästöille uudet raja-arvot, jotka vastaavat Göteborgin pöytäkirjassa esitettyjä raja-arvoja.(6) Yhteisön olisi sen vuoksi liityttävä Göteborgin pöytäkirjaan,ON PÄÄTTÄNYT SEURAAVAA:1 artiklaHyväksytään yhteisön puolesta yhteisön liittyminen vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen liittyvään happamoitumisen, rehevöitymisen ja alailmakehän otsonin vähentämistä koskevaan pöytäkirjaan.Pöytäkirjan teksti on tämän päätöksen liitteenä.2 artiklaNeuvoston puheenjohtaja valtuutetaan nimeämään yksi tai useampi henkilö, jolla on oikeus tallettaa liittymisasiakirja Yhdistyneiden Kansakuntien pääsihteerin haltuun pöytäkirjan 16 artiklan mukaisesti.3 artiklaTämä päätös julkaistaan Euroopan unionin virallisessa lehdessä.Tehty Luxemburgissa 13 päivänä kesäkuuta 2003.Neuvoston puolestaG. PapandreouPuheenjohtaja(1) EYVL C 151 E, 25.6.2002, s. 74.(2) Lausunto annettu 4. heinäkuuta 2002 (ei vielä julkaistu virallisessa lehdessä).(3) EYVL L 309, 27.11.2001, s. 22.(4) EYVL L 309, 27.11.2001, s. 1.